Diari Oficial de la Generalitat Valenciana


Sumari del DOGV 148, del 27-02-1984 (1984/802721)

RESOLUCIÓ de 10 de febrer de 1984, de la Direcció General de Serveis Socials de la Conselleria de Sanitat, Seguretat Social i Treball, per la qual es convoquen les ajudes per al manteniment de Centres Assistèncials a la Primera Infància.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   148

Data del DOGV
:   27-02-1984

Secció del DOGV
:   ALTRES DISPOSICIONS

Número del document
:   1984/802721


Data del document
:   10-02-1984

Organisme emissor
:   Conselleria de Sanitat, Seguretat Social i Treball

Tipus de document
:   Resolució

Resolució de 10 de febrer de 1984, de la Direcció General de Serveis Socials de la Conselleria de Sanitat, Treball i Seguretat Social, per la qual es convoquen les ajudes per al manteniment de Centres Assistencials a la Primera Infància.  
La meritoria funció social que compleixen determinats Centres d'Assistència a xiquets menors de quatre anys, en règim obert, fa convenient que la Conselleria de Sanitat, Treball i Seguretat Social aporte aquelles ajudes que amb caràcter de subvenció puguen contribuir al seu manteniment, d'acord amb les necessitats d'aquells i amb les disponibilitats pressupostàries que aquesta Conselleria té assignades a tal finalitat.   
La sol·licitud, tramitació, resolució i pagament d'aquestes ajudes, es regularan per les disposicions de general aplicació i pel que específicament s'estableix en aquesta Resolució.   
Per això i d'acord amb les disposicions aplicables al cas dispose:   
Primera. Concepte de la subvenció i requisits.   
U. L'ajuda s'atorgarà en concepte de subvenció per a contribuir al manteniment de Centres Assistencials a xiquets menors de quatre anys en règimen obert.   
Dos. La necessitat protegible és la cura i l'assistència als xiquets per absència de casa de la mare o persona encarregada, o per impossibilitat de prestar necessària atenció per malaltia o causa anàloga.   
Tres. 1. La capacitat del Centre ha de ser superior a 50 places, llevat que s'acredite que el cens infantil de la localitat o barri on estiga ubicat el Centre queda totalment atés amb un nombre menor de places, cosa que s'acreditarà mitjançant la corresponent certificació de l'Ajuntament respectiu.   
Tres. 2. Podran subvencionar-se, vistes les necessitats reals, aquelles places la renda per càpita de l'assistit de les quals siga inferior a 270.000 pessetes. Aquesta renda s'obtindrà dividint la suma total d'ingressos de tots els membres de la família pel nombre d'aquestos.   
Tres. 3. El cost d'estada per assistir dels Centres que opten a la subvenció no podrà ser superior a 9.700 pessetes mensuals en règim de mitja pensió, i a 5.700 en règim extern.   
Els Centres els costos dels quals superen aquests mòduls, podran ser subvencionats per aquelles places gratuïtes o semigratuïtes, la renda per càpita de l'assistit dels quals siga inferior a 270.000 pessetes.   
Segona. Sol·licitants.   
Podran sol·licitar aquestes ajudes les Corporacions Locals i Institucions sense finalitats lucratives per al manteniment de Centres dedicats a prestacions assistencials a la Primera Infància.   
Tercera. Exclusions.   
U. No podran optar a l'obtenció de les subvencions a què fa referència aquesta convocatòria:   
a) Centres que depenguen de l'Estat o entitats de caràcter estatal.   
b) Les Entitats de Crèdit o Caixes d'Estalvis.   
c) Les Institucions que s'inscriguen al registre de Guarderies Infantils Laborals.   
d) Les empreses privades o les Fundacions Laborals constituïdes per aquestes, quan és dediquen a l'atenció exclusiva de fills d'empleats o ocupen amb ells fins el 75 % de la seua capacitat.   
e) Els Centres classificats com a docents per a l'Educació Preèscolar o unitats d'aquesta naturalesa dependents de Centres Escolars de nivell superior, o aquells que sense aquest reconeixement puguen considerar-se com a tals.   
Dos. Queden exclosos d'aquesta convocatòria les despeses de transport, cursets, jornades, etc...., així com les dels gabinets psicopedagògics.   
Quarta. Documentació.   
Per a la petició de la subvenció s'haurà de presentar la següent documentació per duplicat exemplar:   
U. Instància conforme al model que es facilitarà, subscrita per qui tinga la representació legal de la institució o poder suficient per a això. La instància i els impresos complementaris seran facilitats per les Delegacions Territorials de Serveis Socials d'aquesta Conselleria.'   
Dos. 1. En cas de Corporacions Locals s'haurà de presentar:   
A) Còpia certificada de l'acord del Ple de la Corporació en el qual es tracte aquesta subvenció i que contemplarà els aspectos següents:   
a) Autorització de la petició d'ajuda que es pretén d'obtenir.   
b) Compromís de la Corporació amb la Direcció General de Serveis Socials de coordinar-se amb aquesta en la planificació general que ella elabore, així com sotmetre's a control públic mitjançant la presentació del pla de treball, el seguiment tècnic i la justificació econòmica de l'ajuda que es concedesca.   
B) Certificació acreditativa que en els pressupostos de la Corporació hi ha una quantitat consignada en concepte d'ajuda per al Centre per al qual es sol·licita la subvenció, amb indicació de la quantia, partida i concepte en el qual consten i compromís de no minorar ni anul·lar l'esmentada consignació.   
Així mateix, caldrà indicar el percentatge que sobre el pressupost global es destina a Serveis Socials en la Corporació i concreció dels conceptes.   
Dos. 2. En els altres casos, document en el qual s'acredite:   
a) Poder de representativitat del sol·licitant.   
b) Acord de la Junta Directiva, amb indicació de la data d'aquest, de compromís amb la Direcció General de Serveis Socials de coordinar-s?hi en la planificació que aquesta elabore, així com de sotmetre's a control públic mitjançant la presentació del pla de treball, el seguiment tècnic i la justificació econòmica de l'ajuda que es concedesca.   
Tres. Memòria en què conste:   
a) Data inicial de funcionament.   
b) Finalitat de la Institució.   
c) Serveis que presten.   
d) Programació educativa per edats: objectius, mètodes i activitats.   
e) Horari i mesos lectius.   
f) Tipus de material didàctic que s'utilitzen.   
Quatre. Pressupost d'ingressos i despeses de la gestió ordinària de 1984, segons imprés que es facilitarà.   
Cinc. Relació de la plantilla de personal del Centre, segons imprés que es facilitarà.   
Sis. Relació nominal d'alumnes segons imprés que es facilitarà.   
Set. Fotocòpia de la declaració de la renda de l'exercici anterior o certificat de l'empresa dels havers percebuts durant l'any anterior o full de salaris del darrer mes anterior a la presentació de la sol·licitud.   
Si el treball és per compte propi, declaració de renda o declaració jurada d'ingressos i fotocòpia de la liquidació al règim especial de la Seguretat Social per a treballadors autònoms.   
Per a treballadors agrícolas, per compte d'altre, declaració de renda o declaració d'ingressos i certificat de la Cambra Agrària.   
Els pensionistas, certificació lliurada per les entitats que l'abonen.   
Els qui es troben en atur, certificat lliurat per l'Oficina de Col·locació corresponent, amb inclusió de la quantia percebuda en el cas de cobrar subsidi.   
Cinquena. Termini de presentació.   
El termini de presentación de sol·licituds finalitzarà el 27 d'abril de 1984.   
Sisena. Lloc de presentació.   
La sol·licitud i documentació requerida haurà de presentar-se a la Delegació Territorial de Serveis Social de la província on radique el Centre o Servei per al qual es sol·licita la subvenció, sense perjudici del que disposa l'article 66 de la Llei de Procediment Administratiu.   
Setena. Tramitació.   
U. Les Delegacions Territorials de Serveis Socials revisaran i verificaran els expedients. Quan l'expedient estiga incomplet, el sol·licitant, a requeriment de les esmentades Delegacions haurà de completar-lo en el termini de deu dies, amb el requeriment que disposa l'article 71 de la Llei de Procediment Administratiu, i serà arxivat sense més tràmit en el cas contrari.   
Dos. Les esmentades Delegacions podran reclamar a l'Entitat, Institució o Centre, les dades, documents o aclariments que consideren necessaris per tal de completar l'expedient.   
Tres. La Delegació Territorial corresponent incorporarà informe a l'expedient, en funció de les dades obrants en aquell i de les que resulten de les comprovacions que estime oportú realitzar sobre la procedència de concedir, reduir o denegar l'ajuda sol·licitada.   
Quatre. Completat l'expedient, serà remitit a la Direcció General de Serveis Socials, l?original, quedant la còpia en poder de la Delegació Territorial.   
Cinc. La Direcció General de Serveis Socials, a la vista dels expedients, podrà recaptar els informes d'organismes i entitats que estime oportuns per a resoldre millor l'expedient.   
Sis. Amb anterioritat a la concessió, la Direcció General de Serveis Socials podrà disposar que s'efectue una comprovació sobre la veracitat de les dades aportades pels peticionaris.   
Vuitena. Resolució dels expedients.   
La Direcció General de Serveis Socials adoptarà la resolució escaient a la vista de l'expedient, de les necessitats reals que se'n desprenguen i de la planificació general que aquesta tinga disposada.   
Aquesta resolució es notificarà als interessats així com a la Delegació Territorial corresponent.   
Novena. Recursos.   
Contra la resolució que dicte la Direcció General de Serveis Socials, els interessats podran interposar recurs d'alçada davant l'Excm. Sr. Conseller de Sanitat, Treball i Seguretat Social en el termini de quinze dies comptats a partir del dia següent al de notificació de la resolució.   
Contra les resolucions dels recursos d'alçada podrà interposar-se recurs contencioso-administratiu, de conformitat amb el que estableix la Llei reguladora d'aquesta Jurisdicció.   
Desena. Justificació de la despesa i pagament de les subvencions concedides.   
U. El pagament s'efectuarà en base a la documentació següent, presentada en un únic exemplar:   
Per a manteniment:   
a) Balanç econòmic tancat el darrer dia del mes de la data de notificació de l'ajuda i compromís de presentar, en els dos primers mesos de l'any 1985, balanç certificat (amb el vist-i-plau del Director del Centre) de l'any 1984, al 31 de desembre. En aquest balanç s'inclouran necessàriament els conceptes d'ingressos i despeses, amb els saldos resultants, prevists en el pressupost que s'exigeix en la disposició Quarta, quatre, d'aquesta convocatòria.   
En els esmentats balanços figuraran:   
-Despeses detallades per: salaris, seguretat social, transport, menjador, aigua, llum, telèfon, etc.   
-Ingressos detallats per: quotes, aportació d'institucions patrocinadores i d'organismes públics, subvencions, donatius, etc.   
-A més de despeses i d'ingressos de gestió normal, hi figuraran les despeses resultants d'operacions que afecten a immobilitzat o que no guarden relació amb l'assistència directa als beneficiaris dels Centres.   
b) Compromís de presentar en els primers mesos de l'any 1985 justificants de pagament corresponents a la subvenció concedida (originals o còpies autentificades) amb inclusió dels TC1 i dels TC2 corresponents.   
Independentment de la presentació dels justificants de pagament, els sol·licitants tindran a disposició de la Direcció General de Serveis Socials, els llibres de comptabilitat per a la seua comprovació.   
Per a activitats:   
a) Programa d'activitats realitzat fins el darrer dia del mes de la data de notificació de l'ajuda amb estadet de despeses reals i d'ingressos específics que les hagen finançat.   
Programa d'activitats no realitzat i calendari per a acabar de realitzar-lo amb pressupost necessari.   
Certificació d'ajudes rebudes amb aquesta finalitat, amb posterioritat a la presentació de la sol·licitud.   
b) Compromís de presentar en els dos primers mesos de l'any 1985, justificants de pagament corresponents a totes les activitats pressupostades (originals o còpies autentificades).   
Independentment de l'aportació de justificants de pagament, els sol·licitants tindran a disposició de la Direcció General de Serveis Socials, els llibres de comptabilitat per a comprovació.   
Per a manteniment i/o activitats:   
Entitat bancària i núm. de compte on s'han de situar, si s'escau, els fons de l'ajuda.   
Dos.   
a) Complits els tràmits oportuns, el sol·licitant rebrà notificació per tal de poder cobrar la subvenció.   
b) Abans de tres mesos el Director del Centre o Servei a què va destinada l'ajuda, haurà de comunicar per escrit que la percepció d'aquesta s'ha fet efectiva en l'esmentat Servei, en la quantia i concepte destinats.   
Onzena  
L'incompliment total o parcial de qualssevol de les condicions, així com la duplicació d'aquesta amb càrrec a altres crèdits dels Pressupostos Generals de l'Estat, de la Seguretat Social o de l'Administració Institucional, constituirà causa determinant de la revocació de l'ajuda i del seu reintegrament pel Centre, previ requeriment de la Direcció General de Serveis Socials, que de no ser atés promourà l'acció efectiva prevista a l'Estatut de Recaptació de Dèbits a l'Estat No Tributaris, sense perjudici de les accions civils, penals o d'altre ordre que en casa s'escaiguen.   
DISPOSICIO FINAL  
Aquesta Resolució entrarà en vigor el dia de la publicació al Diari Oficial de la Generalitat Valenciana.  
Cosa que fem pública perquè en prengueu coneixement.   
València, 10 de febrer de 1984.   
El Director General de Serveis Socials, CARLES PEREZ GARCIA   
(1) Delegacions Territorials de serveis Socials:   
-Alacant: Plaça d'Espanya, 6 - Alacant. Tel. (965) 25 21 12.   
-Castelló: Avinguda del Mar, 8 - Castelló. Tel. (964) 23 65 12.   
-València: c/ Misericordia, 34 - València-14. Tel. (96) 3501199.